**APSTIPRINĀTS**

ar Jelgavas pilsētas domes

26.03.2020. lēmumu Nr. 4/10

## Jelgavas pilsētas pašvaldības profesionālās ievirzes

## un interešu izglītības iestādes

## “Jelgavas Bērnu un jaunatnes sporta skola”

**NOLIKUMS**

1. **Vispārīgie jautājumi**
2. Jelgavas pilsētas pašvaldības profesionālās ievirzes un interešu izglītības iestāde „Jelgavas Bērnu un jaunatnes sporta skola” (turpmāk – Izglītības iestāde)ir Jelgavas pilsētas domes (turpmāk – dibinātājs) dibināta izglītības iestāde profesionālās ievirzes sporta programmu un interešu izglītības programmu īstenošanai.
3. Izglītības iestāde atrodas Jelgavas pilsētas pašvaldības izpilddirektora pakļautībā un Jelgavas pilsētas pašvaldības iestādes „Sporta servisa centrs” pārraudzībā.
4. Izglītības iestādes juridiskā adrese: Lapskalna iela 18b, Jelgava, LV- 3007, Latvija.
5. Dibinātāja juridiskā adrese: Lielā iela 11, Jelgava, LV-3001, Latvija.
6. Izglītības iestādes darbības tiesiskais pamats ir Izglītības likums, Profesionālās izglītības likums, Sporta likums, citi normatīvie akti, kā arī dibinātāja lēmumi un šis nolikums.
7. Izglītības iestāde ir pastarpinātās pārvaldes iestāde, tai ir noteikta parauga veidlapas, zīmogi un simbolika.
8. Izglītības iestādi reorganizē un likvidē dibinātājs, saskaņojot ar Latvijas Republikas Izglītības un zinātnes ministriju un paziņojot par to Izglītības iestāžu reģistram.
9. Izglītības iestādes nolikumu un tā grozījumus apstiprina dibinātājs.
10. **Izglītības iestādes darbības mērķis, pamatvirziens un uzdevumi**
11. Izglītības iestādes darbības mērķis ir veidot izglītības vidi, organizēt un īstenot izglītības procesu, kas nodrošinātu veselas, fiziski, garīgi un emocionāli attīstītas personības veidošanu, kas ir motivēta aktīvam, kustīgam dzīvesveidam un apzinās sporta pozitīvo ietekmi cilvēka personības veidošanas procesā, nodrošināt sistematizētu zināšanu un prasmju apguvi, veicinot vērtību orientācijas veidošanos sportā, kā arī bērnu un jauniešu brīvā laika lietderīgas izmantošanas veicināšana.
12. Izglītības iestādes darbības pamatvirziens ir profesionālās ievirzes sporta programmu īstenošana un interešu izglītības programmu īstenošana.
13. Izglītības iestādes darbības uzdevumi ir:
    1. īstenot normatīvajos aktos noteiktā kārtībā licencētas un akreditētas profesionālās ievirzes un interešu sporta izglītības programmas, nodrošinot iespēju iegūt profesionālās ievirzes izglītību sportā;
    2. radīt motivāciju spēju izkopšanai, lai sasniegtu augstus sporta rezultātus sacensībās;
    3. nodrošināt iespējas izglītojamo sporta meistarības pilnveidei un fizisko īpašību un spēju attīstībai;
    4. nodrošināt perspektīvu izglītojamo iesaistīšanu atbilstošā izglītības programmā, saglabājot treniņu grupu sastāva noturīgumu;
    5. rosināt pastāvīgu interesi par sportu, veidot izpratni par veselīgu dzīvesveidu, cilvēka anatomiju un fizioloģiju, sanitārijas nozīmi personīgajā higiēnā;
    6. veicināt izglītojamo harmonisku attīstību un sekmēt vispārcilvēcisko un nacionālo vērtību apzināšanos;
    7. veicināt sporta izglītības programmās iesaistīto pedagogu tālākizglītības iespējas;
    8. izveidot un uzturēt datorizētu uzskaiti atbilstoši Valsts izglītības informācijas sistēmai;
    9. sistemātiski un racionāli, atbilstoši finansiālām iespējām, pilnveidot Izglītības iestādes materiāli tehnisko bāzi;
    10. veikt citus uzdevumus normatīvajos aktos noteiktajā kārtībā.
14. **Izglītības iestādē īstenojamās izglītības programmas**
15. Izglītības iestāde izstrādā un īsteno licencētas profesionālās ievirzes sporta programmas un interešu izglītības programmas sportā.
16. Izglītības iestāde īsteno šādas profesionālās ievirzes izglītības programmas:
    1. airēšanā kods 20V813001; kods 30V813001;
    2. basketbolā kods 20V813001; kods 30V813001;
    3. BMX kods 20V813001; kods 30V813001;
    4. džudo kods 20V813001; kods 30V813001;
    5. futbolā kods 20V813001;
    6. mākslas vingrošanā kods 20V813001; kods 30V813001;
    7. smaiļošanā un kanoe airēšanā kods 20V813001; kods 30V813001;
    8. šahā kods 20V813001;
    9. vieglatlētikā kods 20V813001; kods 30V813001;
17. Izglītības iestāde īsteno valsts finansētas interešu izglītības programmas sportā.
18. **Izglītības procesa organizācija**
19. Mācību gads Izglītības iestādē sākas katra gada 1. septembrī.
20. Vienas mācību – treniņu stundas ilgums ir 40 minūtes.
21. Izglītojamo, grupu un mācību treniņu nodarbības apstiprina Izglītības iestādes direktors.
22. Izglītojamo uzņemšana Izglītības iestādē, pārcelšana nākamajā grupā, pāriešana uz citu izglītības programmu un atskaitīšana no Izglītības iestādes notiek saskaņā ar Izglītības iestādes audzēkņu uzņemšanas, pārcelšanas un atskaitīšanas noteikumiem un ievērojot normatīvajos aktos noteiktās prasības.
23. Izglītības iestādes pedagoģiskā procesa pamatformas:
    1. nodarbības ar visu grupu, ar grupas daļu, ar atsevišķu indivīdu, nepārsniedzot grupai noteikto stundu skaitu gadā;
    2. teorētiskās nodarbības, iekļaujot papildizglītības un tālākizglītības pasākumus;
    3. piedalīšanās sacensībās, demonstrējumos, mācību–treniņu nometnēs, veselības nostiprināšanas nometnēs, masu sporta pasākumos u.c.
24. Profesionālās ievirzes un interešu izglītības programmas nodarbības notiek saskaņā ar izglītības iestādes direktora rīkojumu apstiprinātiem atsevišķiem nodarbību sarakstiem.
25. Izglītojamie, kuri apguvuši profesionālās ievirzes izglītības programmu, saņem apliecību par programmas apgūšanu.
26. **Izglītojamo tiesības un pienākumi**
27. Izglītojamo tiesības un pienākumi noteikti Izglītības likumā, Bērnu tiesību aizsardzības likumā, citos normatīvajos aktos un Izglītības iestādes iekšējos normatīvajos aktos.
28. **Izglītības iestādes direktora tiesības, pienākumi un atbildība**
29. Izglītības iestādi vada direktors, kuru pieņem darbā un atbrīvo no darba dibinātājs.
30. Izglītības iestādes direktors atbild par izglītības iestādes darbību un tās rezultātiem, izglītības programmu īstenošanu, par Izglītības likuma, Profesionālās izglītības likuma, Bērnu tiesību aizsardzības likuma, Fizisko personu datu apstrādes likuma un citu normatīvo aktu ievērošanu, kā arī par izglītības iestādes intelektuālo, finanšu un materiālo līdzekļu racionālu izmantošanu.
31. Izglītības iestādes direktora pienākumi:
    1. vadīt Izglītības iestādes darbu saskaņā ar normatīvo aktu prasībām;
    2. organizēt Izglītības iestādes nolikuma un darbību reglamentējošo normatīvo dokumentu izstrādi, kontrolēt to izpildi;
    3. nodrošināt normatīvajos aktos noteikto atskaišu un citu ziņu sniegšanu valsts un pašvaldību institūcijām;
    4. nodrošināt izglītojamo drošību Izglītības iestādē un tās organizētajos pasākumos atbilstoši normatīvo aktu prasībām;
    5. nodrošināt darba aizsardzības, ugunsdrošības un higiēnas normu ievērošanu Izglītības iestādes darbībā;
    6. nodrošināt personāla, lietvedības un citas dokumentācijas kārtošanu, izpildi un uzglabāšanu saskaņā ar normatīvo aktu prasībām;
    7. nodrošināt Izglītības iestādes padomes darbību;
    8. organizēt Izglītības iestādes attīstības plāna izstrādi, saskaņojot to ar Jelgavas pilsētas pašvaldības iestādi „Sporta servisa centrs”;
    9. veikt citus normatīvajos aktos noteiktos pienākumus.
32. Izglītības iestādes direktora tiesības:
    1. bez īpaša pilnvarojuma pārstāvēt Izglītības iestādi valsts, pašvaldību un citās institūcijās;
    2. pieņemt darbā un atbrīvot no darba Izglītības iestādes pedagogus, un citus darbiniekus, nosakot viņu darba pienākumus;
    3. Izglītības iestādes vārdā slēgt darījumus ar fiziskām un juridiskām personām Izglītības iestādes darbības nodrošināšanai.
33. **Izglītības iestādes pedagogu un citu darbinieku tiesības, pienākumi un atbildība**
34. Pedagogu tiesības, pienākumi un atbildība noteikta Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos, kā arī Izglītības iestādes iekšējos normatīvajos aktos, darba līgumā un amata aprakstā.
35. Citu Izglītības iestādes darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos, kā arī Izglītības iestādes iekšējos normatīvajos aktos, darba līgumā un amata aprakstā.
36. Pedagogu pamatuzdevums ir organizēt un vadīt izglītojamo mācību darbu tā, lai izglītojamie sasniegtu Izglītības iestādē īstenojamajās izglītības sporta programmās noteiktu meistarības līmeni.
37. Darba kārtību pedagogiem un citiem darbiniekiem nosaka saskaņā ar Darba likumu, Darba aizsardzības likumu un Izglītības iestādes darba kārtības noteikumiem.
38. **Izglītības iestādes padome un pedagoģiskā padome**
39. Atbilstoši Izglītības likumā noteiktajam, Izglītības iestādes direktors nodrošina Izglītības iestādes padomes izveidošanu un darbību. Izglītības iestādes padomes kompetenci nosaka Izglītības likums un Izglītības iestādes padomes noteikumi, ko izdod Izglītības iestādes padome, saskaņojot tos ar Izglītības iestādes direktoru.
40. Izglītības iestādes pedagoģisko padomi izveido ar mācību un pedagoģisko procesu saistītu jautājumu risināšanai. Tās izveidošanas kārtību un kompetenci nosaka Izglītības iestādes direktora apstiprināts pedagoģiskās padomes nolikums.
41. **Izglītības iestādes saimnieciskā darbība un finansējuma avoti**
42. Izglītības iestāde ir tiesīga patstāvīgi veikt saimniecisko darbību un citāda veida darbību, ja tas netraucē izglītības programmu īstenošanu.
43. Izglītības iestādes finansējuma avoti ir:
    1. valsts budžeta mērķdotācija;
    2. pašvaldības budžeta līdzekļi.
44. Izglītības iestādei var būt citi ieņēmumi, kas iegūti no saimnieciskās darbības, izglītojamo dalības maksām, sadarbības programmām un projektiem, kā arī juridisko un fizisko personu ziedojumiem un dāvinājumiem.
45. Izglītības iestāde ir tiesīga sniegt maksas pakalpojumus, kuru veidus un izcenojumus apstiprina dibinātājs.
46. Izglītības iestādes grāmatvedības uzskaiti un apkalpošanu veic Jelgavas pilsētas pašvaldības iestāde „Pašvaldības iestāžu centralizētā grāmatvedība”.
47. **Izglītības iestādes darbības tiesiskuma nodrošināšana**
48. Izglītības iestāde saskaņā ar Izglītības likumu, Profesionālās izglītības likumu un citos normatīvajos aktos un šajā nolikumā noteikto, patstāvīgi izstrādā un izdod iekšējos normatīvos aktus.
49. Izglītības iestādes izdoto administratīvo aktu vai faktisko rīcību var apstrīdēt Jelgavas pilsētas domē (Lielā iela 11, Jelgava), iesniedzot iesniegumu Administratīvā procesa likumā noteiktajā kārtībā.
50. **Citi jautājumi**
51. Saskaņā ar normatīvajiem aktiem Izglītības iestāde veic dokumentu un arhīva pārvaldību.
52. Izglītības iestāde normatīvajos aktos noteiktajā kārtībā nodrošina izglītojamo profilaktisko veselības aprūpi un pirmās palīdzības pieejamību Izglītības iestādē.

Direktors J. Leitis